કુટિર અને ગ્રામોદ્યોગની વૃદ્ધિ તથા વિકાસ માટે ગ્રામોદ્યોગ નીતિ 2016માં નવી પહેલ અન્વયે "વન વિલેજ વન પ્રોડક્ટ- O.V.O.P. " ની શરૂઆત કરવામાં આવશે. જેનો હેતુ લુપ્ત થતી ક્રાફ્ટના સંવર્ધન અને તેના પુનઉત્થાનનો છે. લુપ્ત થતી કળાઓના કારીગરોને ઉત્પાદનના વેચાણ ઉપર વિશેષ વળતર તેમજ રાષ્ટ્રીય-આંતરરાષ્ટ્રીય પ્રદર્શનોમાં ભાગ લેવા જરૂરી સવલતો પણ આપવામાં આવશે. કારીગરોની યુવા પેઢીને પારંપરિક કળા માટે આકર્ષવા 35 વર્ષ સુધીના શ્રેષ્ઠ યુવા કારીગરને રૂપિયા એક લાખનો પુરસ્કાર આપવામાં આવશે. જ્યારે મહિલા કારીગરને એક લાખ પચ્ચીસ હજારના પુરસ્કારથી સન્માનિત કરવામાં આવશે. ઇ-કોમર્સ થકી કારીગરોને માર્કેટિંગનું પ્લેટફોર્મ મળી રહે તે માટે www.estoregurjari.com દ્વારા તેમને સીધા ગ્રાહકો સાથે જોડવામાં આવશે.